Softlanding Linux System

Softlanding Linux System (SLS) er en tidligere Linuxdistribusjon. Den var en av de aller første Linuxdistribusjonene. Den ble grunnlagt av Peter MacDonald og første versjon kom i mai 1992.

SLS var den første distribusjonen som tilbød en omfattende mengde med programmer i tillegg til Linuxkjernen, deriblant en implementasjon av vindussystemet X.

SLS var svært populær, men ble likevel erstattet av Slackware (som startet som en forbedring av SLS av Patrick Volkerding) og Yggdrasil Linux/GNU/X, blant andre. På samme måte førte Ian Murdock's frustrasjon over SLS ham til å skape Debian.

Referanser

Eksterne lenker
 SLS version 1.02 ved GitHub

Tidligere uavhengige Linuxdistribusjoner
Linuxdistribusjoner lansert i 1992